હાર્દિક પટેલના ગુજરાતની બહાર ગયા પછી પાટીદારોમાં એકતા ટકાવી રાખવા આગામી 24મી જુલાઇના રોજ ઉંઝામાં પાટીદારો દ્વારા એકતાયાત્રા યોજાવાની છે. પાસ દ્વારા આ યાત્રા સફળ બનાવવા માટે સમાજના લોકોને આમંત્રિત કરવામાં આવ્યા છે. સોશિયલ મીડિયામાં પણ આ અંગે યાત્રામાં જોડાવા લોકોને અપીલ કરાઇ રહી છે. એકતા યાત્રા 24મી જુલાઇએ રવિવારે સવારે 8-30 કલાકે વિસનગર ઉમિયા માતાની મંદિર પટણી દરવાજાથી નીકળવાની છે અને ઊંઝા ઉમિયા માતાજીના મંદિરે પહોંચશે.